Document ID: 32003D0565

Απόφαση της Επιτροπής
της 25ης Ιουλίου 2003
σχετικά με την παράταση του χρονικού διαστήματος του προβλεπόμενου στο άρθρο 8 παράγραφος 2 της οδηγίας 91/414/EΟΚ του Συμβουλίου
[κοινοποιηθείσα υπό τον αριθμό Ε(2003) 2692]
(Κείμενο που παρουσιάζει ενδιαφέρον για τον ΕΟΧ)
(2003/565/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 2003/68/EΚ της Επιτροπής(2), και ιδίως το τρίτο εδάφιο του άρθρου 8 παράγραφος 2,
Εκτιμώντας τα ακόλουθα:
(1) Το άρθρο 8 παράγραφος 2 της οδηγίας 91/414/EΟΚ προβλέπει ότι επί χρονικό διάστημα δώδεκα ετών μετά την κοινοποίηση της οδηγίας αυτής τα κράτη μέλη μπορούν να εγκρίνουν τη διάθεση στην αγορά φυτοπροστατευτικών προϊόντων που περιέχουν δραστικές ουσίες οι οποίες δεν έχουν καταχωρισθεί στο παράρτημα I της εν λόγω οδηγίας και τα οποία διατίθενται ήδη στην αγορά δυο έτη μετά την ημερομηνία της κοινοποίησης, ενώ οι εν λόγω ουσίες σταδιακά εξετάζονται στο πλαίσιο προγράμματος εργασίας.
(2) Ο κανονισμός (EΚ) αριθ. 1112/2002 της Επιτροπής(3) θεσπίζει τους λεπτομερείς κανόνες εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/EΟΚ. Tο εν λόγω πρόγραμμα βρίσκεται σε εξέλιξη και δεν έχει ακόμη καταστεί δυνατόν να ολοκληρωθεί η λήψη αποφάσεων όσον αφορά ορισμένες δραστικές ουσίες.
(3) Στις 26 Ιουλίου 2001 η Επιτροπή κατέθεσε έκθεση προόδου(4) που συνέταξε. Το συμπέρασμα της έκθεσης ήταν ότι δεν έχει επέλθει πρόοδος με το ρυθμό που αρχικά προβλέφθηκε, οπότε πρέπει να παραταθεί η καταληκτική ημερομηνία για τις δραστικές ουσίες για τις οποίες η βιομηχανία έχει γνωστοποιήσει δέσμευση να προχωρήσει την προετοιμασία των αναγκαίων φακέλων εντός των τασσόμενων προθεσμιών.
(4) Για τις ενεργές αυτές ουσίες το χρονικό διάστημα το προβλεπόμενο στο άρθρο 8 παράγραφος 2 της οδηγίας 91/414/EΟΚ πρέπει να παραταθεί προκειμένου να καταστεί δυνατή η υποβολή των φακέλων και η αξιολόγησή τους.
(5) Η εν λόγω χρονική παράταση δεν προδικάζει τη δυνατότητα να καταχωρίζονται ή να μην καταχωρίζονται μεμονωμένες δραστικές ουσίες στο παράρτημα I της οδηγίας 91/414/ΕΚ όπως προβλέπεται στο άρθρο 8 παράγραφος 2 τέταρτο εδάφιο της εν λόγω οδηγίας.
(6) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τις δραστικές ουσίες που αναφέρονται στο παράρτημα της παρούσας απόφασης το χρονικό διάστημα δώδεκα μηνών το προβλεπόμενο στο άρθρο 8 παράγραφος 2 της οδηγίας 91/414/EΟΚ παρατείνεται μέχρι έως τις 31 Δεκεμβρίου 2008.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Ιουλίου 2003.

Labels: 7
12
3
6